**Tiszavasvári Város Önkormányzata Képviselő-testületének 24/2022. (XI. 30.) önkormányzati rendelete**

**a helyi iparűzési adóról szóló 32/2010. (XII.16.) önkormányzati rendelet módosításáról**

A helyi adókról szóló többször módosított 1990. évi C. törvény 1. §. (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva – a Tiszavasvári Város Önkormányzata Képviselő-testülete szervezeti és működési szabályzatáról szóló 6/2022. (II.25.) önkormányzati rendelet 4. melléklete 1.8 pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével - a következőket rendeli el:

**1. §**

A helyi iparűzési adóról szóló 32/2010. (XII.16.) önkormányzati rendelet 1. §-a helyébe a következő rendelkezés lép:

**„1. §**

Állandó jelleggel végzett iparűzési tevékenység esetén az adó mértéke az adóalap 2 %-a,”

**2. §**

Ez a rendelet 2023. január 1-jén lép hatályba.

Tiszavasvári, 2022. november 30.

 **Szőke Zoltán Dr. Kórik Zsuzsanna**

 **polgármester jegyző**

A rendelet kihirdetve: 2022. november 30.

 **Dr. Kórik Zsuzsanna**

 **jegyző**

**A helyi iparűzési adóról szóló 24/2022.(XI.30.) önkormányzati rendelet indokolása**

**Általános indokolás**

A helyi adókról szóló 1990. évi C. törvény 6. § alapján az önkormányzat adómegállapítási joga arra terjed ki, hogy a törvényben meghatározott helyi adókat vagy azok valamelyikét bevezesse, a már bevezetett adót hatályon kívül helyezze, illetőleg módosítsa, azonban az évközi módosítás naptári éven belül nem súlyosbíthatja az adóalanyok adóterheit.

Jelen módosítással az adómértéket módosítjuk.

**Részletes indokolás**

**Az 1. §-hoz**

A módosított adó mértékét határozza meg.

**A 2. §-hoz**

A rendelet hatálybalépéséről rendelkezik.